**APSTIPRINĀTS**

Liepājas pilsētas domes Iepirkumu komisijas

2019.gada 18.oktobra sēdē, protokols Nr.3

***Par atklāta konkursa “Pārtikas produktu piegāde Liepājas Līvupes pamatskolai – attīstības centram atbilstoši Zaļā publiskā iepirkuma kritērijiem” (LPP 2019/106) piedāvājumu atvēršanas sanāksmes atcelšanu.***

Komisija paziņo, ka, pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 14.punktā noteikto, tiek atcelta atklāta konkursa “Pārtikas produktu piegāde Liepājas Līvupes pamatskolai – attīstības centram atbilstoši Zaļā publiskā iepirkuma kritērijiem” (LPP 2019/106) piedāvājumu atvēršanas sanāksme.

Saskaņā ar atklāta konkursa “Pārtikas produktu piegāde Liepājas Līvupes pamatskolai – attīstības centram atbilstoši Zaļā publiskā iepirkuma kritērijiem” (LPP 2019/106)nolikumu, spēkā ir piedāvājumu iesniegšanas termiņš **līdz 2019.gada 30.oktobrim plkst.14.00**.

2019.gada 11.oktobrī SIA “Rēzeknes gaļas kombināts” ir iesniegusi Iepirkumu uzraudzības birojam iesniegumu par atklāta konkursa nolikumu.

Ievērojot Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 14.punktā noteikto, ka, gadījumā, ja ir iesniegts iesniegums attiecībā uz prasībām, kas iekļautas atklāta konkursa nolikumā [..], pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus.

Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 14.punkts nosaka: *“Pasūtītājs atver iesniegtos piedāvājumus tūlīt pēc piedāvājumu iesniegšanas termiņa beigām atklāta konkursa nolikumā norādītajā vietā un laikā, izņemot*[*Publisko iepirkumu likuma*](https://likumi.lv/ta/id/287760-publisko-iepirkumu-likums)[*68. panta*](https://likumi.lv/ta/id/287760-publisko-iepirkumu-likums#p68)*septītajā daļā minēto gadījumu.*[*Publisko iepirkumu likuma*](https://likumi.lv/ta/id/287760-publisko-iepirkumu-likums)[*68. panta*](https://likumi.lv/ta/id/287760-publisko-iepirkumu-likums#p68)*septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem*[*Publisko iepirkumu likuma*](https://likumi.lv/ta/id/287760-publisko-iepirkumu-likums)[*71.*](https://likumi.lv/ta/id/287760-publisko-iepirkumu-likums#p71)*panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem*[*Publisko iepirkumu likuma*](https://likumi.lv/ta/id/287760-publisko-iepirkumu-likums)[*71.*](https://likumi.lv/ta/id/287760-publisko-iepirkumu-likums#p71)*panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.”*